ธนากรมั่นใจแร็กเก็ตทีมชาย-หญิงไทยกวาดเรียบ 2 ทอง
ไทย ได้จัดเป็นมือวางอันดับ 1 ในการจับสลากแบ่งสายการแข่งขันเทนนิสซีเกมส์ ครั้งที่ 25 ทั้งประเภททีมชายและหญิง ที่ลาว เมื่อวานนี้ ทำให้ได้บายในรอบแรกทั้งคู่ โดยทีมชาย เข้ารอบรองชนะเลิศรอพบกับทีมชนะระหว่าง เวียดนาม และ มาเลเซีย ส่วน ฟิลิปปินส์ คู่ชิงชนะเลิศกับทีมไทยครั้งที่แล้ว เป็นทีมวางอันดับ 2 พบกับ &#8220;เจ้าภาพ&#8221; ลาว ในรอบแรก
9 ธ.ค. 2552

ไทย ได้จัดเป็นมือวางอันดับ 1 ในการจับสลากแบ่งสายการแข่งขันเทนนิสซีเกมส์ ครั้งที่ 25 ทั้งประเภททีมชายและหญิง ที่ลาว เมื่อวานนี้ ทำให้ได้บายในรอบแรกทั้งคู่ โดยทีมชาย เข้ารอบรองชนะเลิศรอพบกับทีมชนะระหว่าง เวียดนาม และ มาเลเซีย ส่วน ฟิลิปปินส์ คู่ชิงชนะเลิศกับทีมไทยครั้งที่แล้ว เป็นทีมวางอันดับ 2 พบกับ “เจ้าภาพ” ลาว ในรอบแรก
ขณะที่ทีมหญิง ผ่านเข้ารอบรองชนะเลิศแล้วเช่นกัน และรอพบกับผู้ชนะระหว่าง ฟิลิปปินส์ และ เวียดนาม ส่วนอินโดนีเซีย ทีมวางอันดับ 2 จะประเดิมสนามกับ เจ้าภาพ หากผ่านได้จะพบกับผู้ชนะระหว่าง มาเลเซีย และ กัมพูชา
“จากสายการแข่งขันที่ออกมา ทำให้ยิ่งมั่นใจว่า ทีมไทยน่าจะป้องกันแชมป์ได้อีกครั้ง ทั้งทีมชายและหญิง” ธนากร ศรีชาพันธุ์ ผู้ฝึกสอนทีมชาติไทย กล่าว 
ธนากร ยังกล่าวถึงอาการบาดเจ็บของ ดนัย อุดมโชค ด้วยว่า ไม่น่ามีปัญหา หลังจากได้ทดลองแข่งที่ญี่ปุ่น มา 4 แมตช์แล้ว เชื่อว่า กว่าจะถึงวันทีมไทยลงแข่งนัดแรก 12 ธ.ค. น่าจะดีขึ้นมาก
สำหรับการจับสลากสายแข่งขันในประเภทเดี่ยว คู่ และคู่ผสม จะมีขึ้นพร้อมกันในวันที่ 12 ธ.ค